જો તમને તમારી ત્વચાના પ્રકાર અંગે જાણકારી ના હોય તો તમે ડર્મેટોલોજીસ્ટ કે કોસ્મેટોલોજીસ્ટની સલાહ લો. ચહેરાના શુષ્ક, ઓઈલી અને સંવેદનશીલ ભાગોની જાણકારી મેળવ્યા પછી તમે તેની સમસ્યાઓ માટે અલગ અલગ ઘટકોવાળા માસ્કની પસંદગી કરી શકો છો. તમને થશે કે એક જ ચહેરા પર જુદા જુદા ત્રણ પ્રકારના માસ્ક લગાવવા એ એક કોલાજ જેવું દેખાશે પણ યાદ રાખો કે તે કારગત પણ છે! તમે ચહેરાના દરેક હિસ્સા માટે તેના માટે લાભદાયી હોય તેવા ઘટકો ધરાવતો માસ્ક ઘરે પણ તૈયાર કરી શકો છો.